Peter Gentzel
Hans Peter Ludvig Gentzel (Göteborg, 12. listopada 1968.) je umirovljeni švedski rukometni golman i repezentativac, jedan od najboljih golmana svoje generacije. S reprezentacijom Švedske je bio trostruki europski prvak, svjetski prvak (1999.) godine te osvajač olimpijskog srebra u Sydneyju 2000. godine. Gentzel je od 1998. do 2002. godine tri puta za redom bio proglašavan najboljim golmanom EHF Eura.

Karijeru je započeo u IK Helmu, da bi 1989. godine prešao u Redbergslids IK, s kojim je šest puta bio nacionalni prvak. Nakon dvije godine u Španjolskoj, prelazi u Njemačku, prvo u HSG Nordhorn, gdje igra osam sezona, a onda u THW Kiel, gdje nakon jedne sezone završava karijeru. Za reprezentaciju je debitirao 1992. godine, a umirovio se 2009. godine, nakon EHF Eura, skupivši 224 nastupa.

Nakon povratka u Švedsku 2010. godine, radio je kao dio stručnog tima na pripremi Svjetskog prvenstva 2011. godine. Početkom 2011. godine postao je dio uprave novoosnovane organizacije Svensk Elithandboll.

Švedski rukometaši
Svjetski prvaci u rukometu
Europski prvaci u rukometu